Waba Maa/1934/01/04/Tahawad saada von'iks
Perekonnanimede muutmise seadus on mõeldud selleks, et võõrapäraste nimedega inimesed saaksid omale võtta eestipärase ja need, kelle eesti nimi on liig labane, võiksid selle muuta kaunikõlalisemaks.

Mis aga juhtub, mõnikord nimede muutmisel ja kui iseäralikud on inimeste soovid, näitab meile „Riigi Teataja lisa” nr. 100. Seal kuulutab kohtu- ja siseministeerium perekonnanimede muutmise seaduse § 3. põhjal, et:

Tallinnas, Kentmanni tän. nr. 18-a―3 elutsev Paul-Oskar Mietens, sündinud 24. jaanuaril 1885 Venemaal, ühes abikaasa Katharinaga ja laste John-Pauliga ja Maryga avaldas soovi muuta oma senine perekonnanimi ja võtta endale uueks perekonnanimeks „Mietens-Schmiel von Grünegg.”

Waba Maa
1934